**NOTĂ INFORMATIVĂ  
la proiectul hotărîrii Guvernului privind aprobarea proiectului de lege pentru modificarea articolului 61 din Legea privind funcţionarul public cu statut special din cadrul Ministerului Afacerilor Interne nr. 288/2016**

|  |
| --- |
| 1. **Denumirea autorului și, după caz, a participanților la elaborarea proiectului** |
| Proiectul hotărîrii Guvernului privind aprobarea proiectului de lege pentru modificarea articolului 61 din Legea privind funcţionarul public cu statut special din cadrul Ministerului Afacerilor Interne nr. 288/2016, a fost elaborat de către Ministerul Afacerilor Interne. |
| 1. **Condițiile ce au impus elaborarea proiectului de act normativ și finalitățile urmărite** |
| La data de 01 aprilie 2019 a intrat în vigoare Codul administrativ, care reprezintă cadrul juridic principal prin care se asigură reglementarea raporturilor administrative la înfăptuirea activității administrative și a controlului judecătoresc asupra acesteia.  Potrivit prevederilor art. 257 alin. (3) din Codul menţionat, actele normative în vigoare urmează a fi aduse în concordanţă cu prezentul cod.  Astfel, în scopul aplicării uniforme şi evitării unei interpretări eronate se impune necesitatea ajustării prevederilor Legiiprivind funcţionarul public cu statut special din cadrul Ministerului Afacerilor Interne nr. 288/2016, la normele legislaţiei administrative care reglementează procedura contestării actului administrativ. Or, articolul61 alineatul (1) din Legea, poartă un caracter general referindu-se la posibilitatea contestării actului administrativ conform legislaţiei în vigoare, care conţine norme contradictorie. |
| 1. **Principalele prevederi ale proiectului și evidențierea elementelor noi** |
| Proiectul de lege pentru modificarea articolului 61 din Legea privind funcţionarul public cu statut special din cadrul Ministerului Afacerilor Interne nr. 288/2016, stabilește calea contestării actului administrativ de sancţionare disciplinară direct în instanţa de contencios administrativ, fără respectarea procedurii prealabile.  Modificarea se propune reieșind din caracterul general al normei existente şi impactul negativ al procedurii prealabile asupra duratei soluţionării litigiului individual de muncă (cererea prealabilă se soluţionează de către autoritatea emitentă în termen de 15 zile, iar decizia definitivă cu privire la cererea prealabilă este luată de către autoritatea publică ierarhic superioare în termen de 30 zile, cu posibilitatea prelungirii acestui termen cu cel mult 15 zile), majorarea încasărilor din contul instituţiilor bugetare în cazul admiterii ulterioare a cererilor de chemare în judecată (prejudiciul materiale şi moral), precum şi asupra realizării dreptul absolut al angajatorului de a atrage funcţionarul public cu statut special la răspundere disciplinară.  Supunerea actului administrativ direct unui control judecătoresc va asigura realizarea dreptului reclamantului la soluţionarea justă şi rapidă a litigiului individual de muncă, precum şi va influinţa pozitiv asupra comportamentului juridic al părţilor, stimulînd aceștia să acţioneze cu bună-credinţă şi în limita prevederilor legale.  Modificare propusă corespunde prevederilor generale stabilite în art. 210 alin. (2) din Codul muncii şi art. 60 alin. (3) din Legea cu privire la funcţia publică şi statutul funcţionarului public nr. 158/2008, conform cărora litigiile individuale de muncă cu participarea funcţionarilor publici şi a persoanelor cu statut special nu trebuie să fie condiţionate de efectuarea procedurii prealabile, la fel ca şi orice litigiu individual de muncă.  La fel, este în concordanţă cu Codul administrativ, care prevede posibilitatea adresării nemijlocite în instanţa de judecată în cazul în care legea specială conţine o astfel de prevedere (art. 163 lit. c) din Cod). |
| 1. **Fundamentarea economico-financiară** |
| Implementarea prevederilor proiectului nu necesită cheltuieli financiare suplimentare. |
| 1. **Modul de încorporare a actului în cadrul normativ în vigoare** |
| Urmare aprobării proiectului de lege nu va fi necesară modificarea și completarea altor acte normative. |
| 1. **Avizarea și consultarea publică a proiectului** |
| În vederea respectării prevederilor Legii nr. 239/2008 privind transparența în procesul decizional, proiectul urmează să fie plasat pe pagina-web oficială a Ministerului Afacerilor Interne în rețeaua Internet[www.mai.gov.md](http://www.mai.gov.md),la compartimentul„Transparența”, secțiunea „Consultăripublice”, rubrica „Consultăripublice” și pe pagina-web [www.particip.gov.md](http://www.particip.gov.md).  În temeiul art. 32 și 33 din Legea nr. 100/2017 cu privire la actele normative proiectul urmează să fie transmis spre avizare autorităților publice responsabile de implementarea prevederilor conținute în proiect, instituțiilor interesate, precum și reprezentanților societății civile. |
| 1. **Constatările expertizei anticorupție** |
| În temeiul art. 34 și 38 din Legea nr. 100/2017 cu privire la actele normativeproiectul urmează să fie expediat Centrului Național Anticorupție pentru a fi supus expertizei anticorupție. |
| 1. **Constatările expertizei juridice** |
| În temeiul art. 34 și 38 din Legea nr. 100/2017 cu privire la actele normativeproiectul urmează să fie expediat Ministerului Justiției pentru a fi supus expertizei juridice. |

**Viceprim-ministru,**

**Ministrul afacerilor interne Andrei Năstase**